Lav et referat af nedenstående tekst:

Tekst:
Stormen Knud, som i fredag formiddag lå over Nordsøen, har nu officielt ramt Danmark. Det skete klokken 15.30, da middelvinden i Hanstholm nåede storm med 25 meter per sekund. Det er regulær storm, og det er den foreløbigt højeste vindhastighed, der er målt i Danmark i forbindelse med Knud. Samtidig er det første gang, der er målt storm siden den 10. august, da stormen Johanne ramte det nordvestlige Jylland. Det er også i Hanstholm, at dagens foreløbigt højeste vindstød er målt. Med hele 32,4 meter per sekund har vindstødene nået stærk storm. Den kraftige vind har blandt andet ført til væltede træer over det sydlige Jylland. Knud er dannet på grænsen mellem varm sensommerluft, der har givet temperaturer på op til 25,5 grader på Hammer Odde, og kølig efterårsluft mod nordvest med blot 13-15 graders varme. Stormen fortsætter resten af dagen mod nordvest Resten af eftermiddagen og aftenen kan der fortsat forekomme middelvind af stormstyrke langs den nordlige del af den jyske vestkyst samt langs skagerrakskysten i det nordlige Jylland. I hele perioden kan der desuden også forekomme vindstød af orkanstyrke, som kan forårsage væsentlige ødelæggelser. I resten af landet slipper man med middelvinde af kulingstyrke og vindstød, der lokalt kan nå storm. Sidst på aftenen aftager vinden i hele landet, men det bliver fortsat efterårsvejr med en del byger og kraftige vindstød.

Referat:
Med middelvinde af regulær stormstyrke, har Knud nu officielt ramt Danmark.